cyanic-selkie/wikianc huggingface dataset:
Zainiči
Esamos problemos
Didžiausios priešpriešos kyla dėl diskriminacijos bei daugumos socialinių garantijų ir pilietinių teisių nebuvimo. Tai sąlygoja Japonijos teisinė sistema, neleidžianti turėti dvigubos pilietybės. Tuo būdu zainiči korėjiečiai turi dvi alternatyvas – likti korėjiečiais su leidimu nuolatos gyventi šalyje arba priimti Japonijos pilietybę. Didžioji dauguma zainiči korėjiečių, ypač trečiosios kartos zainiči, vizualiai niekuo nesiskiria nuo aplinkinių. XX a. pr. buvo taikomas paprastas testas atskirti korėjiečius nuo japonų – ištarti pa, pi, pu, pe, po; tai korėjiečiams buvo sunku padaryti dėl kalbos skirtumų, tačiau XX a. 7 deš. šitas testas jau nebebuvo naudingas, kadangi didžioji dauguma zainiči korėjiečių jau puikiai kalbėjo japoniškai.
Kadangi vizualios skirtybės praktiškai nėra išskiriamos, priežastis nepriimti pilietybės dažniausiai galima aiškinti per identiteto prizmę. Zainiči bendruomenės dėl susiklosčiusių istorinių ir socialinių aplinkybių dažniausiai telkiasi miestuose, užima kvartalą arba dalį jo (pvz., Ikaino, Osakoje). Bendruomenės yra santykinai homogeniškos gyventojų etniškumo prasme, todėl santykiai tarp aplinkinių yra artimi. Priimant Japonijos pilietybę privaloma pasikeisti vardą bei pavardę į japoniškus atitikmenis. Procesas vadinamas sōshi-kaimei (jap. 創氏改名). Tarp zainiči korėjiečių pastebimas „trečiosios kartos“ fenomenas, kurio vertinimas priklauso nuo skirtingų autorių. Yra teigiančių, jog tai zainiči korėjiečiai, kurie nebekalba korėjietiškai, yra visiškai susitapatinę su japonų dauguma, tačiau atvirai demonstruoja korėjietiškumą. Kaip pavyzdys yra korėjietiško vardo turėjimas ir jo gerbimas (kadangi tai yra vienas iš esminių saviidentifikacijos kriterijų). Neketindami atsisakyti korėjietiško vardo, zainiči automatiškai save atriboja nuo Japonijos pilietybės priėmimo. Tačiau esama ir priešingų pavyzdžių. Zainiči korėjiečiai, būdami praktiškai asimiliuoti su japonų dauguma, renkasi natūralizaciją, nes tai galutinai panaikina dirbtinius apribojimus dėl mobilumo, įsidarbinimo bei socialinių garantijų. Ši pilietybės priėmimo tendencija yra vis didėjanti (žr. lentelę). Pagal esamas tendencijas galima teigti, jog stiprėjant asimiliacijai bei daugėjant natūralizacijos atvejų, zainiči etninė mažuma turėtų išnykti. Panašias tendencijas nurodė
Kepaluškalnis
Kepaliuškalnis (oficialiai: Pilės ar Kaltinėnų piliakalnis) – piliakalnis Šilalės rajone, netoli Kaltinėnų miestelio, Pilės kaime. Jis datuojamas II tūkst. pradžia. Piliakalnio dydis, jo gynybinių įtvirtinimų mastas leidžia neabejojant teigti, kad kovų su kryžiuočiais laikotarpiu ten stovėjo viena stipriausių Žemaitijos pilių – Kaltinėnų krašto gynybinis ir administracinis centras.
thumb|left|245px|Vaizdas iš papėdės 2018 m. thumb|left|245px|Aikštelė thumb|left|245px|Ant kalno viršūnės
Įtvirtinimų liekanos
Piliakalnis buvo įrengtas aukštumos pakraštyje, dviejų daubų suformuotame kyšulyje. Jo šlaitai statoki, iki 20 m aukščio. Apytiksliai 45 × 50 m aikštelė pakraščiuose buvo apjuosta šiuo metu jau suplokštėjusiu gynybiniu pylimu. Šioje aikštelėje rasta pentinų, akmeninių sviedinių ir kitų radinių. Iš šiaurės pusės ji įtvirtinta net 5 pylimais ir grioviais, kurių trys pirmieji juosė ir rytinį bei vakarinį šlaitus. Pietiniame šlaite, 4 m žemiau aikštelės krašte esančios terasos, gynybinis griovys, už kurio supiltas pylimas 2 m aukščio išoriniu šlaitu. Jie likę tik pietvakarinėje dalyje, kitur jau sunaikinti.
Piliakalnis labai apardytas arimų, dauguma pylimų nuskleisti, grioviai užlyginti. Pylimus apardė ir į vakarus nuo piliakalnio stovėjusi sodyba (nugriauta). Istoriniu atžvilgiu ypač žalingi buvo apie 2002 m. vykę piliakalnio tvarkymo darbai, kai per šiaurinius įtvirtinimus į aikštelę nutiestas akmenimis grįstas kelias, o penktojo griovio vietoje įrengta mašinų stovėjimo aikštelė.
1990 m. J. Genys piliakalnio aikštelėje ištyrė 8,5 m² plotą, kultūrinio sluoksnio neaptiko.
Paminklas Vytautui Didžiajam
Vieta jam parinkta neatsitiktinai. Kovodamas dėl valdžios, taip pat ir tapęs valdovu kunigaikštis ne kartą lankėsi Žemaičiuose. Tikėtina, buvo užsukęs ir į Kaltinėnus, vieną svarbiausių tuometinės Žemaitijos centrų.
Piliakalnio reikšmė šiandien
Pilies gynėjų atminimui kalno aikštelėje pastatytas akmeninis aukuras, šalia dažnai plevėsuoja Lietuvos Respublikos, Šilalės rajono ar Tauragės apskrities vėliavos.
Ant piliakalnio taip pat švenčiamos Joninės ir kitos sueigos, kūrenami laužai.
Dominykas Galkevičius
Dominykas Galkevičius (g. 1986 m. spalio 16 d.) – buvęs Lietuvos futbolininkas, rungtyniavęs saugo pozicijoje. Nuo 2020 m. ėmėsi trenerio veiklos.
FK Ekranas
Nuo 2006 metų žaidė Panevėžio Ekrane. Pasirodė net 148 kartus oficialiose A lygos varžybose. Pelnė 26 įvarčius.
SSA Zagłębie Lubin
2011 m. vasario 4 d. žaidėjo kontraktas buvo išpirktas Liubino „Zagłębie“ klubu, su kuriuo D. Galkevičius pasirašė 2,5 m. kontraktą. 2012 m. kovo 27 d. abipusiu susitarimu paliko Lenkijos klubą.
FC Šiauliai
2012 m. kovo pabaigoje sudarė keturių mėnesių kontraktą su FK Šiaulių klubu.
FK Belšina Bobruisk
2012 metų sezone sužaidė septynerias rungtynes už Gudijos klubą. nepasižymėjo įvarčiais.
FC Daugava Ryga
2013 metų pradžioje žaidė Latvijoje. Čia sužaidė penkeriose varžybose. Įvarčiais nepasižymėjo.
FK Naftan Novopolock
2013 metais sužaidė penkerias rungtynes Gudijoje už FK Naftan Novopolock ekipą. Įvarčiais nepasižymėjo.
FK Klaipėdos granitas
2014 metais žaidė FK Klaipėdos Granitas ekipoje. Joje pasirodė 17 rungtynių ir pasižymėjo keturiais taikliais įvarčiais.
FK Kruoja
2015 metų A lygos sezoną pradėjo FK Kruoja Pakruojis klube, ten sužaidė penkerias rungtynes. Įvarčiais nepasižymėjo.
FK Atlantas
Nuo 2015 metų vasaros atstovavo FK Atlantas ekipai. Joje sužaidė septynerias ryngtynes, įvarčias nepasižymėjo.
Kadangi su Atlantu susietas klubas („Palanga“) galėjo skolintis žaidėjus, tai teko dvi rungtynes sužaisti ir už FK Palanga ekipą, kurioje sužaidė dvi rungtynes ir pasižymėjo dviem įvarčiais.
FK Lietava
2016 m. atstovavo gimtojo miesto komandai. A lygoje sužaidė 8 rungtynes.
FK Sūduva
2016 m. gruodžio pradžioje persikėlė į Marijampolės „Sūduvos“ klubą. Prieš 2017 m. sezoną į FK Sūduva persikėlęs žaidėjas už klubą sužaidė vos ketverias rungtynes. Kovo mėnesį treniruotės metu Dominykas patyrė traumą ir du mėnesius praleido be futbolo. Vasaros transferių metu žaidėjo ir klubo keliai išsiskyrė.
FC Stumbras
2017 m. vasaros perėjimų lango metu perėjo į FC Stumbras.
2017 m. sužaidė 5 rungtynes ir atliko vieną rezultatyvų perdavimą.
2018 m. A lygoje atstovaudamas kauniečių ekipą sužaidė 25 rungtynes ir pelnė du įvarčius.
FK Kauno Žalgiris
2019 m. A lygoje atstovaudamas kauniečių ekipą sužaidė 20 rungtynių ir pelnė du įvarčius.
Karjera nacionalinėje rinktinėje
Lietuvos nacionalinėje rinktinėje debiutavo 2010 m., draugiškose varžybose prieš Ukrainą.
Trenerio karjera
2022 m. įgijo UEFA B trenerio licenciją.
Norikas
Karalystė
thumb|right|260px|Keltų Noriko karalystė apie 15 pr. m. e. (prieš romėnų užkariavimą) Noriko gyventojai buvo ilyrai valdomi įvairių keltų genčių, kurių svarbiausia buvo tauriskai (, romėnų pervadinta į norici (norikai) pagal jų sostinę Noreia (nežinoma, kur ji buvo). Vėliau sostine tapo Virunum, miestas prie Magdalenos kalno. Noriko gyventojai buvo karingi, užsiiminėjo daugiausia žemdirbyste. Norikas buvo pietinis keltų atramos punktas iš kurio puldinėdavo Italiją. Pagal radinius prie Halštato miesto Norike pavadinta keltų geležies amžiaus Halštato kultūra. Norike buvo randama geležies rūda, kurią vietiniai gyventojai mokėjo perdirbti.
16 m. pr. m. e. Noriko keltai kartu su Panonijos gyventojais įsiveržė į Istriją, kur buvo sumušti Ilyrijos prokonsulo Publijaus Silijaus (Publius Silius). Netrukus po to Norikas buvo aneksuotas, tačiau ne tiesiogiai integruotas į Romos imperiją kaip provincija, o tapo autonomine karalyste (regnum Noricum). Ją kontroliavo imperijos prokuratorius. Marko Antonijaus valdymo metu Norike įkurdintas legionas ir legiono vadas tapo provincijos valdytoju.
Provincija
40 m. karalystė buvo galutinai integruota į Romos imperiją valdant Klaudijui I, kaip imperijos provincija su sostine Virunum, šalia Klagenfurto.
Diokletiano laikais Norikas padalintas į Paupio Noriką (, palei Dunojų) ir Viduržemio Noriką (, pietinė kalnuotoji dalis). Abi provincijos priklausė Ilyrijos diecezijai.
Norike apsigyveno romėnai ir norikai buvo romanizuoti. Romėnų įkurtos kolonijos ir pagrindiniai miestai – Virunum, Teurnia, Aguntum, Flavia Solva, Santicum, Ovilava, Iuenna, Celeia, Iuvavum (Zalcburgas) ir Lauriacum.
Žlugus Romos imperijai, dalyje Noriko provincijų apsigyvenę slavai ir avarai VII a. sukūrė pirmąją slavų valstybę, vadinamąją Karantaniją. Maždaug šimtą metų vėliau visa teritorija pateko į bavarų įtaką.
Prievaizas
Prievaizas  – svarbiausias iš Lietuvos Didžiosios kunigaikštystės ir Abiejų Tautų Respublikos dvaro pareigūnų.
Įgaliojimai
Vadovavo karaliaus (Lenkijoje) ir Didžiojo kunigaikščio (Lietuvoje) dvaro virtuvės personalui, rūpinosi tiekiamų produktų ir gaminamo maisto kokybe. padalindavo maistą dvaro nariams, o puotos metu asistavo karaliui, pateikdamas jam patiekalus, tačiau jų neragaudavo. Dėl to, kad pareigūnas nuolat būdavo greta karaliaus, pareigos buvo vertinamos ypač aukštai.
Latvijos futbolo sistema
Latvijos futbolo pagrindinė kontroliuojanti organizacija – Latvijos futbolo federacija (Latvijas Futbola federācijā), kontroliuojanti , taip pat organizuojanti Latvijos vyrų futbolo čempionatą bei, moterų, jaunimo varžybas.
Futbolo lygos organizuojamos piramidės principu:
Žingiai (Švenčionys)
Žingiai – viensėdis Švenčionių rajono savivaldybės pietvakariuose, Asvejos regioniniame parke, 12 km į šiaurės vakarus nuo Pabradės, priešais Žingius Vilniaus rajone, supamas miškų. Yra išlikęs pilkapynas. Kaimas išsidėstęs prie Asvejos ežero, per kurį į pietus nuo kaimo nutiestas tiltas.
Žingiai
Žingiais vadinami du kaimai:
Nicolas Cage
Nikolas Keidžas (g. 1964 m. sausio 7 d.) – žymus amerikiečių aktorius, režisierius ir prodiuseris. 2002 m. buvo antrą kartą nominuotas Oskarui kaip Geriausias pagrindinis aktorius filme „Adaptacija“.
Turi savo žvaigždę Holivudo „Šlovės alėjoje“.
Ąžuolijai
Ąžuolijai – kaimas Trakų rajono savivaldybėje, 4 km į vakarus nuo Rūdiškių.
Butano herbas
thumb||200px|Butano herbas Butano herbas – vienas iš oficialių Butano valstybės nacionalinių simbolių. Butano herbe yra šalies vėliavos elementų, tačiau vyrauja kitokia stilistika ir žymiai daugiau budizmo simbolikos.
Butano herbas yra apskritimo formos, kurio viduryje yra dvigubas deimantas ir lotoso žiedai. Juos supa keturi brangakmeniai ir du drakonai.
Deimantas simbolizuoja pasaulietinės ir religinės galios harmoniją. Lotuso žiedai atstoja tyrumą, brangakmeniai – suvereniteto galią, o du drakonai – vyrą ir moterį, palaikančius savo šalį, kurią jie ir simbolizuoja.
Sergej Novikov
Sergej Novikov (1963 m. rugpjūčio 2 d. Vilniuje – 2011 m. birželio 1 d.  Vilniuje ) – Lietuvos advokatas, Vilniaus miesto savivaldybės politinis bei sporto veikėjas.
Biografija
1980 m. baigė Vilniaus 37-ąją vidurinę mokyklą, 1989 m. baigė Vilniaus universitetą, teisininkas.
Advokatų kontoros „Novikov, Baranskis ir partneriai“ advokatas. 2011 m. Vilniaus miesto savivaldybės tarybos narys Darbo partijos sąraše. Lietuvos kikbokso federacijos prezidentas.
2011 m. birželio 1 d. Novikov buvo nužudytas Vilniuje.
Žmona Marija, vaikai Pavel, Nikita, Konstantin.
Palaidotas Kairėnų kapinėse.
Laiviai
Laiviai – kaimas šiaurės rytiniame Kretingos rajono savivaldybės pakraštyje, Imbarės seniūnijoje, prie kelių Salantai – Plateliai – Alsėdžiai ir Seda – Barstyčiai – Salantai, į šiaurės rytus nuo Salantų, Salanto kairiajame krante. Seniūnaitijos centras. Veikia Laivių bendruomenės centras, Kretingos rajono savivaldybės M. Valančiaus viešosios bibliotekos ir Salantų kultūros centro filialai.
thumb|left|280px|Bubino upelis
Etimologija
Pavadinimas kilo iš asmenvardžio Laivys daugiskaitos. Rašytiniuose šaltiniuose rašomas sen. (стырник – ), vėliau –, , , , žem. Laivē.
Vietos gyventojai turi savo vietovardžio kilmės versiją. Pasak jų, senovėje Salantas buvęs didelė upė, kuria plaukioję laivai apsistodavo po milžinišku ąžuolu šalia piliakalnio įrengtoje prieplaukoje. Ją imta vadinti Laiviais, o vėliau šis vardas prigijęs ir kaimui.
Geografija
Laiviai įsikūrę Vakarų Žemaičių lygumoje, prie Salanto ir Bubino santakos, abipus Bubino ir jo intako Malūpio. Pietvakariuose ribojasi su Salantais, vakaruose – Kadagyno, šiaurės vakaruose – Erlėnų, šiaurėje – Dvarčininkų, pietuose – Gargždelės, pietryčiuose – Tuzų, šiaurės rytuose – su Skuodo rajono savivaldybės Baidotų kaimų žemėmis. Dalis kaimo žemių (Salanto ir Bubino pakrantės) patenka į Salantų regioninio parko teritoriją.
thumb|left|280px|Laivių piliakalnis thumb|rigth|200px|Koplytėlė prie Reikų sodybos
Istorija
Kaime žmonių gyvenama nuo III a. Senovės Laivių bendruomenė iki XIII a. gyveno ties Salanto ir Bubino santaka esančiame piliakalnyje ir papėdės gyvenvietėje, o mirusiuosius laidojo kitapus Bubino įrengtame kapinyne. thumb|left|300px|Laivių kryžkelės koplytėlė XV a. II pusėje susiformavo Laivių kaimas, kuris pirmąkart paminėtas 1511 m. Pirmąkart pažymėtas 1568 m. sudarytame Žygimanto Augusto Platelių dvaro valdų žemėlapyje.
Nuo XV a. priklausė Platelių, o vėliau – Ginteliškės dvarui. XVI a. II pusėje pravesta Valakų reforma, kurios metu prie Salantų – Platelių kelio suformuotas gatvinis kaimas. 1750 m. buvo 12, 1821 ir 1843 m. – 18, 1846 m. – 23, 1866 m. – 28 dūmai.
XIV a.-XIX a. pr. veikė dvejos kapinės: ankstyvosios – kapinyno vakariniame pakraštyje, vėlyvesnės – Bubino kairiojo kranto kalvelėje netoli Notėnų kelio.
1919–1940 ir 1941–1944 m. buvo seniūnijos, o 1940–1941 ir 1945–1950 m. – Laivių apylinkės centras. Lietuvos žemės reformos metu gatvinis kaimas išskirstytas į vienkieminius ūkius.
Nuo 1950 m. pagalbinė, 1988–1992 m. – centrinė Lenino (nuo 1988 m. – Laivių) kolūkio gyvenvietė. 1974–2004 m. veikė pradinė mokykla, 1988 m. iš Tuzų perkelta biblioteka, kultūros namai, medicinos punktas.
Technecis
Technecis – cheminis periodinės elementų lentelės elementas, žymimas Tc, eilės numeris 43. Mažiausio eilės numerio elementas, neturintis stabilių izotopų.
Pavadinimo kilmė
Technecis buvo pirmasis cheminis elementas, ne rastas mineraluose, o išgautas dirbtiniu būdu (1937 m.; – menas, technetos – dirbtinai išgautas).
Taičungas
Taičungas arba Taidžongas (pe̍h-oē-jī: Tâi-tiong) – miestas Taivano salos vidurio vakaruose. 1,08 mln. gyventojų (2005). Geležinkelio stotis, tarptautinis oro uostas, jūrų uostas. Mieste išvystytas prekybos ir pramonės sektorius, daug smulkaus verslo subjektų. Pagrindinio pramonės rajono centre yra Pasaulio prekybos centro pastatas. Yra nacionalinis meno muziejus, gamtos mokslų muziejus, mokslinių technologijų parkas, folkloro parkas, Konfucijaus ir daug kitų šventyklų, 9 universitetai. Prateka Dadzia upė.
Administracinis suskirstymas
thumb|150px|left|Taičungas Taivano žemėlapyje Taičungas yra padalintas į 29 rajonus (區) (2010 m. duom.).
Rajonai:
Jugorionokas
Jugorionokas  – miesto tipo gyvenvietė Rusijoje, Jakutijoje, Ust Majos uluse, Judomos dešiniajame krante, prie Diapkangos žiočių. Yra upinė prieplauka, aerodromas, kelias į Eldikaną. Vykdoma aukso gavyba. Veikia vidurinė mokykla, ligoninė, dyzelinė elektrinė.
Istorija
Jugorionokas įkurtas 1940 m. kaip prieplauka ir prekių tiekimo bazė. Miesto tipo gyvenvietės statusas suteiktas 1978 m.
FK Dinamo Brânsk
Briansko futbolo klubas „Dinamo“ arba trumpiau Briansko „Dinamo“– Rusijos futbolo klubas iš Briansko.
Istorija
Klubo ištakos siekia 1931 m. Žaidė PFL (III pakopa), Centro zonoje. 2019–2020 m. tapo nugalėtojais savo grupėje ir pateko į Nacionalinę futbolo lygą (II pakopa). Išsilaikyti šiame lygmenyje nepavyko ir netrukus iškrito į žemesnį divizioną.
2021–2022 m. sezone rungtyniavo Antrame divizione (III pakopa, 3-oji zona) ir liko trečioje vietoje.
Sezonai
Šaltiniai:
Sudėtis
Atnaujinta: 2020 m. rugpjūčio 29 d. FNL svetainė.
Niobis
Niobis (anksčiau angliškai vadintas kolumbiu) – 41-as cheminis elementas periodinėje lentelėje, metalas, žymimas Nb.
Niobis yra retas, minkštas, pilkas bei elastingas metalas, randamas pirochlore, euksenite, kolumbite. Šis elementas pirmiausia buvo rastas pastarajame minerale ir dėl šios priežasties buvo pavadintas kolumbiu.
Pramonėje niobis yra įvairių plieno lydinių sudedamoji dalis. Šis metalas naudojamas branduolinėje pramonėje, elektronikoje, optikoje ir juvelyrikoje.
Gryno niobio gamtoje niekada nebūna, tačiau jo junginių galima rasti Kanadoje, Brazilijoje, Nigerijoje, Kongo Demokratinėje Respublikoje ir Rusijoje.
Pavadinimo kilmė
Niobis buvo aptiktas kaip sudedamoji tantalo rūdų dalis, o senovės graikų sakmėse Niobė buvo pusdievio Tantalo dukra.
Tantalas kurį laiką buvo vadintas kolumbiu (columbium), kadangi jo atradėjas anglas Č. Hačetas elementą 1801 m. aptiko iš Amerikos atvežtame minerale kolumbite (Ameriką atrado keliautojas Kolumbas). Tačiau 1802 m. švedas Ekebergas kolumbite aptiko dar vieną naują elementą – tantalą. 1844 m. vokietis G. Rozė Bavarijos kolumbite irgi aptiko kolumbį, tačiau pavadino niobiu, kuris 1950 m. ir priimtas kaip norminis pavadinimas, nors iki tol anglai ir amerikiečiai rinkosi kolumbio variantą.
Panaudojimas
Apskaičiuota, jog 2006 m. iš 44 500 iškasto niobio tonų 90% jo buvo panaudota aukštos klasės plieno gamybai, kurie naudojami reaktyvinių turbinų gamybai. Niobis taip pat yra naudojamas radiotechnikoje bei kompiuterių gamyboje.
2 tūkstantmetis
Antrasis mūsų eros tūkstantmentis prasidėjo 1001 metais ir baigėsi 2000 metais.
Kiti laikotarpiai
Tūkstantmečiai: 1 tūkstantmetis – 3 tūkstantmetis
Šimtmečiai: XI amžius – XII amžius – XIII amžius – XIV amžius – XV amžius – XVI amžius – XVII amžius – XVIII amžius – XIX amžius – XX amžius
Paprastasis kelmutis
Paprastasis kelmutis (Armillaria mellea) – šalmabudinių (Mycenaceae) šeimos, kelmučių (Armillaria) genties grybų rūšis.
Aprašymas
Vaisiakūniai vidutinio dydžio. Kepurėlė 3–8 cm, net iki 12 cm skersmens, jaunų vaisiakūnių varpelio formos, kūgiška, senesnių – paplokščia, su gūbreliu, geltonai ruda, ochriškai ruda, žalsvai ruda, medaus spalvos su juosvai rusvais žvyneliais. Jauni lakšteliai balsvi, kreminiai, vėliau – rusvai rudi, jauni – pridengti balta, gelsva plėvele. Kotas 5–12×0,5–2 cm, prie kepurėlės geltonas, žemiau geltonai rudas, su geltonai rudu, kartais nukrentančiu žiedu, pamatinėje dalyje nešvariai rudas. Trama balsva, gelsva, plona, malonaus kvapo ir skonio. Sporos 7–9,5×5,5–6 μm.
Būdingi požymiai
Kepurėlė juosvai rusvai žvynuota, kotas su geltonu, geltonai rudu žiedu.
Degsnė (Dubingiai)
Degsnė – kaimas Molėtų rajono savivaldybės pietuose, Asvejos reg. parke, tarp vakarinių Asvejos ežero atšakų. Kaimą supa Degsnės miškas, kuriame išlikęs Degsnės pilkapynas (Labotiškiuose).
Šustis
Šustis – upė Šilutės rajone, Šyšos dešinysis intakas. Ilgis 42 km. Prasideda Girininkų apylinkėse, Pajūrio seniūnijoje, Šilalės rajone, 8 km į pietvakarius nuo Pajūrio; keletą km patekėjusi į vakarus pasuka į pietus, kerta Šilalės-Šilutės rajonų ribą, teka per Vainuto mišką ir pasiekusi Dargiškių kaimo apylinkes – į vakarus, ties Girininkų kaimu (Gardamo seniūnija) – šiaurės vakarų kryptimi, nuo Šylių – į vakarus ir Brokorių kaimo ribose – į pietus, nuo Žemaičių Naumiesčio – į pietvakarius, upės vaga tampa vingiuota ir po keleto kilometrų – į vakarus. Pratekėjusi Metirkviečių, Laučių kaimus, įteka į Šyšą 18 km nuo jos žiočių, ties Jonaičiais, 5 km į rytus nuo Šilutės.
Vidutinis nuolydis 187 cm/km. Prie Šusties yra drėkinimo tvenkiniai: 19,7 km nuo žiočių, ties Šyliais (11,1 ha, nuo 1979), ties Žemaičių Naumiesčiu (11,5 km nuo žiočių, 32 ha, nuo 1975 m.)
Šusties atkarpoje nuo Žemaičių Naumiesčio tvenkinio iki žiočių (11,5 km) yra saugomi ir globojami šlakiai, upėtakiai, žiobriai, nėgės. Tai lašišinė upė, kurioje nuo spalio 1 d. iki gruodžio 31 d. draudžiama spiningauti, velkiauti, žvejoti naudojant gyvūninės kilmės masalus.
Upėvardis kildinamas iš žodžio šusti („sausai kaisti, šilti, virti, prakaituoti“).
Imangalis Tasmagambetovas
Imangalis Nurgaliulis Tasmagambetovas (g. 1956 m. gruodžio 9 d.) – Kazachstano politikas. Nuo 2004 m. gruodžio mėn. iki 2008 m. balandžio mėn. buvo Almatos meras. Prieš tai, nuo 2002 m. sausio 28 d. iki 2003 m. birželio 11 d. buvo Kazachstano ministras pirmininkas.
Tasmagambetovas atsistatydino po teigiamo balsavimo dėl pasitikėjimo jo vyriausybe, kurie buvo pripažinti suklastotais. Atsistatydinimas lėmė visų jo kabineto ministrų atleidimą, kaip to reikalauja Kazachstano konstitucija.
2003 m. birželio 13 d. Kazachstano prezidentas Nursultanas Nazarbajevas pakeitė Tasmagambetovą Danijieliu Ahmetovu. Ahmetovas išlaikė Tasmagambetovo politikos kryptį.
Papiamento kalba
Papiamento (arba Papiamentu) – kreolų kalba, kuria kalbama Arubos, Bonero ir Kiurasao salose Mažuosiuose Antiluose.
Papiamento kreolų kalba yra kilusi iš ispanų ir/arba portugalų kalbų. Papiamento kalbą taip pat vienokiu ar kitokiu laipsniu paveikė indėnų (aravakų) ir Vakarų Afrikos kalbos, taip pat nyderlandų ir anglų kalba.
Papiamento turi du pagrindinius dialektus: Papiamento, kuria kalbama Aruboje, ir Papiamentu, vartojamą Bonere ir Kiurasao.
Degsnė
Degsnė (arba Degsnės, Degsniai) – taip vadinami kaimai:
Ąžuolinė (Elektrėnai)
Ąžuolinė – kaimas Elektrėnų savivaldybėje, 1 km nuo Ausieniškių.
The Black Eyed Peas
„The Black Eyed Peas“ (BEP) – JAV muzikos grupė, atliekanti kūrinius R&B, repo ir hip hopo stiliumi. Susikūrė 1995 m. Grupę sudaro will.i.am, apl.de.ap, Taboo ir Fergie. Nuo jų 2003 m. albumo „Elephunk“ sėkmės grupė pardavė daugiau nei 18 milijonų albumų kopijų, bei 9 milijonus singlų kopijų. Grupė yra viena iš septyniolikos atlikėjų, kurie Billboard Hot 100 tuo pačiu metu užėmė 1 ir 2 vietas.
„The Black Eyed Peas“ yra pelniusi prestižinius „Grammy“ apdovanojimus. Grupė 2005 m. gegužės 30 d. koncertavo ir Vilniuje Vingio parke.
1995: „The Atban Klann“
„Atban Klann“ (A Tribe Beyond a Nation) buvo hiphopo muzikos grupė, kurią sudarė Will 1X, apl.de.ap, Mookie Mook, DJ Motiv8 & Dante Santiago.
1998–2001: „Behind the Front“ ir „Bridging the Gap“
thumb|left|200px|„The Black Eyed Peas“ [[2001 m.]] Grupė pasirašiusi kontraktą su įrašų kompanija „Interscope Records“, 1998 m. išleido debiutinį albumą „Behind the Front“. Albumas susilaukė kritikų labai gerų atsiliepimų. Singlas „Joints & Jams“ iš albumo tapo „Oskaru“ apdovanoto filmo „Bulvortas“ vienu iš garso takelių. Taip pat 1999-ųjų metų MTV vaizdo klipų apdovanojimuose „Joints & Jams“ vaizdo klipas buvo nominuotas „Geriausių specialiųjų efektų“ kategorijoje. Antrasis grupės studijinis albumas „Bridging the Gap“ buvo išleistas 2000 m. Vienas šio albumo singlas, daina „Request Line“, atlikta su dainininke Macy Gray, pakilo į JAV Top 40-uką ir tapo pirmuoju kiek žymesniu grupės hitu. 2001-ųjų balandį tope apsilankęs kūrinys sulaukė dėmesio ir MTV apdovanojimuose – ten jis buvo nominuotas geriausio hip-hopo vaizdo klipo kategorijoje. Buvo parduota daugiau nei 1,2 milijono „Bridging the Gap“ albumo kopijų pasaulyje.
2003–2004: „Elephunk“
thumb|right|200px|„The Black Eyed Peas“ [[2005 m. su naująją nare Fergie.]] 2003 m. buvo išleistas trečiasis studijinis albumas „Elephunk“, kuris grupei atnešė tarptautinę sėkmę, bei buvo pirmasis komerciškai sėkmingas albumas. Šiame albume debiutuoja nauja vokalistė Stacy „Fergie“ Ferguson, kuri pakeitė Kim Hill. Pirmiausiai, Nicole Scherzinger („Pussycat Dolls“ pagrindinė vokalistė) turėjo prisijungti prie grupės, tačiau ji vis dar buvo „Eden's Crush“ narė. Ji vėliau supažindino Fergie su Will. I. Am.
Pirmasis singlas iš „Elephunk“ buvo „Where is the Love?“; singlas įrašytas su Justin Timberlake ir tapo „Black Eyed Peas“ pirmuoju tarptautiniu hitu. Nors JAV ši daina pasiekė #8 vietą Billboard Hot 100 tope, tačiau visur kitur kaip ir Australijoje ir Jungtinėje Karalystėje pasiekė #1 vietą. Antrasis singlas „Shut Up“ pasiekė #2 JK, o kitose Europos šalyse, kaip antai Prancūzijoje ir Vokietijoje, pasiekė #1 bei išsilaikė šioje vietoje daugiau nei 2 savaites. Yra parduota daugiau nei 8 milijonai albumo kopijų pasaulyje.
Trečiasis singlas skirtinga nuo „Elephunk“ versijos, daina „Hey Mama“. Ji susilaukė daug dėmesio, kai ji buvo panaudota „iPod“ reklamoje.
Per 2004 m. „Black Eyed Peas“ koncertą Azijoje, grupės nario apl.de.ap gyvenimo istorija parodyta televizijos draminėje laidoje pavadinimu „Maalaala Mo Kaya“ (liet. Ar prisimintum). Per šią laidą buvo papasakota apie jo skurdžią vaikystę Filipinuose. „The Apl Song“, paskutinis singlas iš albumo, atliekamas tagalų kalba, taip pat pasakoja apie jo gyvenimą. Singlo vaizdo klipas yra skirtas Filipinams, kurie kovėsi Antrajame pasauliniame kare. Ši daina pasiekė #1 vietą Filipinuose.
„Black Eyed Peas“ daina „Let's Get Retarded“ buvo pakeista į „Let's Get It Started“NBA finalo reklamai. Daina tapo populiari ir užėmė #21 vietą JAV Hot 100, #11 Jungtinėje Karalystėje, ir #2 Australijoje. Ši daina tapo komedijos „Kaip Haroldas ir Kumaras kaifą gaudė“ garso takeliu. Be to, „Let’s Get It Started“ grupei laimėjo pirmąjį „Grammy“ apdovanojimą. „Elephunk“ buvo atestuotas JAV, JK, Vokietijoje ir kt. Europos šalyse albumas buvo atestuotas platininiu ar auksiniu albumu.
2004 m. „The Black Eyed Peas“ pradėjo „Elephunk Tour“, koncertinį turą po Afriką ir Europą.
2005–2007: „Monkey Business“
thumb|left|200px|„The Black Eyed Peas“ prieš koncertą pasirašinėja fanams. Grupė 2005 m. gegužės 30 d. koncertavo Vilniuje Vingio parke, kur pristatė naujas dainas iš naujojo albumo, o jau 2005 m. birželio 7 d. buvo išleistas ketvirtasis grupės studijinis albumas pavadinimu „Monkey Business“. Daugiausiai dainų šiam albumui grupė sukūrė 2004 m. koncertinio „Black Eyed Peas/N*E*R*D“ turo autobuse. Pirmasis singlas iš albumo „Don't Phunk with My Heart“ buvo iki tol geriausiai pasirodęs grupės singlas JAV topuose, daina užėmė #3 vietą Hot 100. Taip pat ši daina pelnė Grammy apdovanojimą kategorijoje „Geriausias grupės ar dueto repo pasirodymas“. Pirmasis singlas taip pat pasiekė trečiąją vietą JK, penktąją vietą Kanadoje, o Australijoje net tris savaites išsilaikė pirmoje vietoje. Antrasis singlas „Don't Lie“ nepakartojo pirmojo singlo pasisekimo JAV, tačiau užėmė aukštas vietas JK ir Australijoje. „My Humps“ iškart pasiekė komercinę sėkmę Jungtinėse Amerikos Valstijose, tačiau gan mažai tegrojo radijo eteryje dėl dainos žodžių. Šis singlas taip pat pasiekė aukštas vietas topuose ir tapo ketvirtuoju grupės #1 vietos hitu Australijoje. Ši daina dėl savo dainos žodžių buvo dažnai peikiama kritikų. Grupės paskutinis komercinis singlas buvo „Pump It“, kuriame panaudota dainos „Misirlou“ elementai. Daina pasiekė 8 vietą Australijoje.
„Bebot“ (kuris iš filipinų kalbos išsiverčia kaip „graži moteris“) yra dar viena tagalų kalba parašyta daina 2005 m. BEP albume „Monkey Business“. 2006 m. birželį Los Andžele buvo nufilmuotas vaido klipas singlui „Bebot“, kuriame pasirodo daug Filipinų bei kitų azijiečių, gyvenančių Los Andžele. Šis singlas nebuvo išleistas JAV, bet buvo išleistas Filipinuose ir kitose Azijos šalyse.
Albumas „Monkey Business“ debiutavo antroje vietoje JAV Billboard 200, per savaitę buvo parduota daugiau nei 295 000 albumo kopijų. Vėliau JAV jis buvo atestuotas keturis kartus platininiu, buvo parduota daugiau nei 4,2 milijonų albumo kopijų. Kanadoje albumas buvo atestuotas 6 kartus platininiu, buvo parduota daugiau nei 600 000 kopijų.
Pasak IFPI, Europoje buvo parduota daigiau nei 2 milijonai albumo kopijų. Iš viso albumas parduotas 10 milijonų tiražu pasaulyje, ir tai yra kol kas sėkmingiausias BEP albumas.
Nors dauguma dainų iš albumo buvo hiphopo stiliaus, pop stiliaus daina „Gone Going“ įrašyta kartu su Jack Johnson ir akompanuojama gitara, gavo daug radijo dėmesio.
2005 m. lapkričio 27 d. „Black Eyed Peas“ pasirodė per Kanados futbolo lygos finalinių rungtynių pertrauką.
2005 m. rudenį „The Black Eyed Peas“ koncertavo su Gwen Stefani, kaip jos turo „atidarymo atlikėjai“, o 2005 m. pabaigoje jie pradėjo savo koncertinį turą po Europą. Europoje, grupė pasirodė Izraelyje, Airijoje, Jungtinėje Karalystėje, Italijoje ir Vokietijoje, o 2006 m. liepos 11 d. grupė pradėjo savo koncertinį turą „Monkey Business Tour“, kuris aplankė Aziją bei Šiaurės Ameriką.
2006 m. gruodžio 31 d. „Black Eyed Peas“ koncertavo Ipanema paplūdimyje Rio de Žaneire, Brazilijoje, daugiau nei 1 milijonų žiūrovų akivaizdoje, ir tai yra pats didžiausias grupės koncertas. „Black Eyed Peas“ taip pat pasirodė „Live Earth“ koncerte 2007 m. birželio 7 d. Šiame renginyje will.i.am atliko dainas „S.O.S. (Mother Nature)“ ir „Help Us Out“, kurios yra iš jo solinio albumo „Songs About Girls“.
2007 m. vasarą grupė susibūrė ir surengė koncertus Japonijoje, kur be BEP dainų pristatė savo dainas iš solinių projektų, kaip Fergie ir jos debiutinis albumas „The Dutchess“. 2005 m. gruodžio 10 d. the Peas pristatė John Lennon dainos „Power to the People“ koverį, kuris buvo skirtas labdarai. 2007 m. ši daina peteko į John Lennon albumą „Instant Karma: The Amnesty International Campaign to Save Darfur“. Tą pačią dieną kai išėjo albumas, „Black Eyed Peas“ pasirodė kartu su John Legend bei Mary J. Blige, ir atliko šį kūrinį gyvai per JK TV laidą.
2006 m. kovo 21 d. „Black Eyed Peas“ išleido pirmąjį EP, pavadinimu „Renegotiations: The Remixes“, kuris pirmiausiai pasirodė „iTunes“ parduotuvėje 2006 m. kovo 21 d. Šiame albume remiksuotos šios dainos: „Ba Bump“, „My Style“, „Feel It“, „Disco Club“, „They Don’t Want Music“, „Audio Delite at Low Fidelity“ ir dainos „Like That“ vaizdo klipas.
2006 m. kovo mėnesį, „Black Eyed Peas“ pradėjo savo koncertinį turą „Honda Civic Tour“ su „Flipsyde“ ir „The Pussycat Dolls“.
2007 m. „Black Eyed Peas“ „Monkey Business“ eros metu pradėjo jau trečią koncertinį turą pavadinimu „Black Blue & You World Tour“, per kurį aplankė daugiau nei 20 šalių, kaip antai Švediją, Lenkiją, Rumuniją, Vengriją, Pietų Afrikos Respubliką, Pietų Korėją, Malaiziją, Indiją, Indoneziją, Rusiją, Kazachstaną, Australiją, Nigeriją, Venesuelą, Gvatemalą ir t. t. Šį turą rėmė kompanija „Pepsi“, todėl „Black Eyed Peas“ nusifilmavo keliose „Pepsi“ reklamose bei sukūrė reklaminį singlą vien „Pepsi“ pavadinimu „More“.
2008–dabar: „The E.N.D.“
thumb|left|200px|[[2009 m. BEP koncertuoja.]] 2009 m. birželio 9 d. buvo išleistas penktasis grupės studijinis albumas „The E.N.D.“ („The Energy Never Dies“). „Boom Boom Pow“, pirmasis singlas iš albumo, pirmiausiai kovo 30 d. buvo išleistas per „iTunes“. Tai pimasis grupės singlas, kuris pasiekė #1 vietą Billboard Hot 100 tope, taip pat ši daina užėmė #1 vietą Australijoje, Belgijoje, Izraelyje, JK, Kanadoje bei Turkijoje. Šis singlas JAV Hot 100 tope išsilaikė pirmoje vietoje net 12 savaičių, tai daugiausiai laiko užsilaikęs tope singlas nuo 2005 m. Be to, tai buvo visų laikų sėkmingiausias daugiau nei dešimt metų grojančios grupės pasiekimas. Albumas labiau techno/hiphopo/funk stiliaus nei ankstesnieji albumai. Albumas turi daug elementų, kurie, turbūt priklausys 2010 m. populiariajai muzika. „The E.N.D.“ debiutavo pirmoje vietoje JAV Billboard 200 albumų tope, buvo parduota 304 000 albumo kopijų per savaitę.
Grupės narys Taboo per interviu žurnalui „iProng“ sakė, jog „The E.N.D.“ turbūt paskutinis grupės CD, kadangi tai yra „atgyvena“ ir kiti albumai jau bus tik skaitmeniniu pavidalu.
Antrasis singlas „I Gotta Feeling“, kurį prodiusavo David Guetta, debiutavo 2 pozicijoje Hot 100 tope, po „Boom Boom Pow“, o vėliau jį aplenkė ir jau dvi savaites yra #1 vietoje. „I Gotta Feeling“ buvo grupės pats didžiausias debiuta Billboard Hot 100 tope, kai debiutavo antroje vietoje. Kol kas yra parduota 1 104 000 singlo kopijų vien JAV. „I Gotta Feeling“ taip pat pasiekė aukščiausiąją poziciją ir kitose šalyse: t. y. Kanadoje, Australijoje, Airijoje, Brazilijoje bei Naujoje Zelandijoje. Naujojo Zelandijoje daina buvo atestuota auksine.
Liepos mėnesį grupė pasirodė „Isle of MTV“ koncerte Maltoje. Liepos 9 d. britų didžėjus Adam Freeland apkaltino grupę nukopijavus vieną jo dainų. Freeland teigia, kad grupė panaudojo dalį jo dainos „Mancry“ savo kūrinyje „Party All The Time“, kuris yra naujausiame BEP albume.
2009 m. rugsėjo mėnesį grupė pradėjo savo koncertinį turą pavadinimu „The E.N.D World Tour“, kuris aplankė Japoniją bei Okeaniją. Manyta, kad 2010 m. turas neaplenks ir Europos, Šiaurės Amerikos, Pietų Amerikos ir vėl sugrįš į Aziją. Grupės narė Fergie išsakė nuomonę, jog turas turėtų būti didžiausias grupės istorijoje bei tai, jog turėtų būti parodytos pačios naujausios koncertų technologijos.
Grupė patvirtino, jog „Meet Me Halfway“ bus sekantis singlas po „I Gotta Feeling“. . Singlas greit pasirodęs užkopė į Jungtinės Karalystės ir Australijos topų aukščiausią poziciją. O JAV singlas pasiekė 7 vietą ir tapo trečiuoju grupės singlu top dešimtuke iš albumo „The E. N.D“.
„Imma Be“ buvo išleistas kaip ketvirtasis singlas Jungtinėse Amerikos Valstijose 2009 m. gruodžio 15 d. Po dviejų savaičių singlas pasiekė Billboard Hot 100 topo pirmąją vietą ir išbuvo dvi savaites joje. Ir tapo trečiuoju pirmos vietos singlu iš albumo JAV. „Rock That Body“ buvo išleistas kaip penktasis singlas iš albumo 2010 m.
„Grammy“ apdovanojimuose grupė ne tik koncertavo bet ir laimėjo 3 apdovanojimus iš 6 nominacijų. Albumas „The E.N.D.“ laimėjo kategorijoje „Geriausias pop vokalinis albumas“, taip pat už „Geriausią pop vokalinį grupės atlikimą“, o „Boom Boom Pow“ laimėjo kategorijoje „Geriausias vaizdo klipas“.
Grupės nariai
Buvusieji nariai
Diskografija
Studijiniai albumai
Grammy apdovanojimai
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 90%;" ! width="300" rowspan="1"| Kategorija ! width="100" rowspan="1"| Stilius ! width="214" rowspan="1"| Daina ! width="100" rowspan="1"| Metai ! width="100" rowspan="1"| Pasiekimas
Anusvara
Anusvara ( – 'pogarsis') – brahmi raštų sistemose naudojamas ženklas, žymintis nazalizaciją. Įvairiose kalbose anusvara žymi skirtingus garsus.
Devanagari rašte anusvara žymima bindu ženklu – tašku virš raidės (pvz., मं). Transliteracijoje anusvara žymima ženklu ṃ (kartais dar ṁ). Sanskrite anusvara susidaro žodžiuose veikiant sandhi taisyklėms, pavyzdžiui, žodyje, besibaigiančiame -m, prieš kitą priebalsį, atsiras anusvara. Hindi kalboje anusvara žymi m raidę, einančią prieš savo eilės priebalsį (pvz., sāṃp), taip pat nosinį balsį (anunāsika), kuomet šis turi virš viršutinės dandos iškilusius elementus (pvz., हैं – hãi). Tačiau dažnai hindi kalboje anusvara naudojama lygiagrečiai su čandrabindu.
Anusvara taip pat naudojama žymėti nosinius garsus telugų, sinhalų, mjanmų, bengalų kalbose.
Miolndalas
Miolndalas – pietvakarių Švedijos miestas, Geteborgo priemiestis. Miesto vardas kilęs iš švedų kalbos möln (malūnas) ir dal (slėnys).
Solnečnas
Solnečnas  – miesto tipo gyvenvietė Rusijoje, Jakutijoje, Ust Majos uluse. Pro gyvenvietę eina Eldikano–Jugorionoko kelias. Aukso gavybos centras, pagrindinė šio kalnakasybos rajono gyvenvietė (jame dar yra Jugorionokas, Zviozdočka, Brindakitas, Ynykčanas).
Istorija
Solnečnas įkurtas 1964 m., miesto tipo gyvenvietės statusas suteiktas 1972 m. Nuo 1972 iki 1992 m. Solenčnas buvo uluso centru.
Hoacinas
Hoacinas (Opisthocomus hoazin) – gegutinių paukščių (Cuculiformes) rūšis, vienintelė – hoacininių (Opisthocomidae) šeimoje. Gyvena Amazonės baseino tropiniuose miškuose.
Tai varnos didumo, ilgomis uodegos plunksnomis paukštis. Minta šiurkščiais medžių lapais. Juos pertrina labai išsivysčiusiame raumeningame gūžyje, kuris užima beveik trečdalį kūno. Skraido menkai. Jauniklių sparnuose yra po du gerai išsivysčiusius nagus. Jais kabinasi karstydamiesi tarp medžių šakelių virš vandens. Gresiant pavojui jie neria į vandenį.
Krauna gana grėmėzdiškus lizdus, į kuriuos padeda 2-3 baltus, tamsiais taškais kiaušinius.
Hoacinai turi savotišką puvenų kvapą, dėl to kai kurios tautos juos vadina „dvokapaukščiais“.
Lietuva 2012 m. Eurovizijoje
Lietuva dalyvavo  2012 m. Eurovizijos dainų konkurse. Finale pasirodė iš viso 14 atlikėjų. Nugalėtoju išrinktas Donny Montell su daina „Love is blind“.
Dalyviai
Po pradinės atrankos, sekančiame etape komisija atmetė šias dainas: Algirdas Bagdonavičius – „Eldoradas“, AC/LT – „Get it Up“, Augustė Žičkutė – „The Greatest“, Indrė Malakauskaitė – „Be with me“, Baiba Skurstene – „Playback and repeat“, Elvina Milkauskaitė – „Closer“, Neringa Šiaudikytė – „Run Away“, Rute Cabrioli – „Pegasus“ bei Gaudentas Janušas – „Ilgesys“, o Vaidas Baumila dėl asmeninių priežasčių pasitraukė iš atrankos. Dainos pristatomos keturiuose atrankiniuose turuose, kuriuose pasirodo po 9 grupes / atlikėjus.
Hakabo Razis
Hakabo Razis (mjanmų kalba: ခါကာဘိုရာဇီ) - aukščiausias kalnas Pietryčių Azijoje, šiaurinio Mianmaro Kačinų valstijoje. Jo aukštis - 5881 m. Viršukalnė apsupta Hakabo Razio nacionalinio parko. Tai kalnuota teritorija, kuriai charakteringas plačialapis amžinai žaliuojantis drėgnas atogrąžų miškas, nuo 2438 m iki 2743 m yra subtropinės temperatūros zona, toliau plačialapių, lapuočių miškas ir galiausiai amžinai žaliuojantis spygliuočių, sniego miškai. Virš 3353 m yra alpinio miško zona, kuri skiriasi ne tik miško tipu, bet ir istorija bei kilme. Dar aukščiau, apie 4572 m aukštyje, dominuoja šaltis, dykvietės, vėjo pustoma vietovės ir nuolatinis sniegas bei ledynai. Maždaug 5334 m aukštyje yra didelė ledo viršūnė su keliais ledynais.
Regionas artimiausiu laiku Mianmaro valdžios bus atidarytas plačiajai visuomenei ekoturizmo dėka. Vyriausybė renka susijusią informaciją ir eilė mokslinių ekspedicijų jau buvo įleista į šį regioną.
Alpinizmas
Takashi Ozaki (Japonija) ir Nyama Gyaltsen (Mianmaras) atliko pirmą kopimą 1996 m. Ozaki bandė įkopti į kalną 1995 m., bet buvo grąžintas atgal dėl blogo oro. Trasa iki stovyklos yra ilga (keturios savaitės) ir sunki dėl tankaus drėgno atogrąžų miško su daugybe perėjų be tiltų per upes. Vėlyvas pirmas kopimas gali būti paaiškintas šalies politikos, kai užsieniečiai iki 1993 nebuvo įleidžiami į šią teritoriją.
Tadas Eliošius
Tadas Eliošius (g. 1990 m. kovo 1 d.) – Lietuvos futbolininkas, rungtyniaujantis puolėjo pozicijoje. Jo brolis Tautvydas Eliošius irgi futbolininkas.
Karjera
Karjerą pradėjo LFF I lygos klube Ukmergės „Vilkmergė“. Profesionalo karjerą pradėjo 2007 m. FC Vilnius klube. Jam subyrėjus persikėlė į „Vėtros“ klubą, o šiam bankrutavus – į „Kruoją“, kur tapo rezultatyviausiu klubo žaidėju. 2011 m. vasario 1 d. pasirašė dvejų metų sutartį su Marijampolės „Sūduvos“ klubu. Geriausio Lietuvoje žaidžiančio jauno futbolininko rinkimuose 2009 m. liko antras, 2010 m. buvo pirmas.
2019 m. pradžioje žaidėjas perėjo į FK Panevėžys. 2019 m. liepos pradžioje pranešta, kad abipusiu susitarimu nutraukta sutartis su FK Panevėžys. A lygoje žaidėjas žaidė devynerias rungtynes (dvi pradėjo startinėje sudėtyje). Du kartus atstovavo klubą LFF taurės turnyre. Rungtynėse prieš Kauno „Hegelmann Lituaen“ pasižymėjo dviem įvarčiais.
Statistika
Spalvų reikšmės:
Rinktinė
Lietuvos nacionalinėje rinktinėje debiutavo 2010 m., draugiškose varžybose prieš Vengriją.
FC Daugava (Ryga)
Istorija
Klubas iširo 2002 m., bet vėliau buvo atkurtas, 2009 m. sugrįžo į aukščiausiąją lygą. 2014 m. klubas dalyvavo Virslygos pirmenybėse, jose užėmė 7 vietą. 2015 metais Latvijos futbole šio klubo neliko.
Jonas Dilys
Biografija
Mokėsi Nemunėlio Radviliškyje, Kaune, Kijeve, Peterburge. Nuo 1919 m. sausio 19 d. Biržų progimnazijos pasaulinės istorijos mokytojas. Domėjosi kultūriniu ir visuomeniniu gyvenimu, 1920 m. įsijungė į Biržų dailės draugijos „Mūza“ darbą.
Vadovavo 1923 m. Lietuvos gyventojų ir turto surašymui Biržų valsčiuje. Padėti atlikti surašymą pasitelkė vyresniųjų klasių mokinius. Trumpą laiką – Biržų meteorologinės stoties vedėjas. Bendradarbiavo laikraštyje „Biržų žinios“.
Priklausė Lietuvos mokytojų profesinės sąjungos Biržų skyriui ir veikė jame iki Sąjungos uždarymo 1936 m. Ilgą laiką buvo Biržų žemės ūkio draugijos nariu. Iš darbo Biržų gimnazijoje buvo atleistas 1928 m. Mokiniai jį labai mėgo, bet dėl švelnaus būdo jis ne visada sugebėdavo palaikyti klasėje rimti. 1928–1940 m. Biržų Spaudos Fondo knygyno vedėjas. Kurį laiką ėjo Biržų apskrities švietimo skyriaus vedėjo pareigas. Vokiečių okupacijos metais gyveno savo ūkyje Svidžiuose. Nuo 1944 m. dvejus metus vėl buvo švietimo skyriaus vedėju. 1946 m. paskirtas Papilio gimnazijos mokytoju ir išrinktas švietimo ir meno darbuotojų profsąjungos Biržų apskrities komiteto pirmininku.
Susilpnėjus sveikatai, 1947 m. pedagoginio darbo atsisakė, paskirtas Biržų apskrities etnografinio – kraštotyrinio muziejaus direktoriumi. Taip ir nesukūręs šeimos, 1949 m. grįžo gyventi į savo gimtąjį kaimą Svidžius. Dirbo jo namuose įrengtoje klube-skaitykloje.
Rutenis
Rutenis – cheminis periodinės elementų lentelės elementas, metalas, žymimas Ru, eilės numeris 44.
Pavadinimo kilmė
Kadangi šis metalas buvo išgautas iš rusiškos platinos, todėl Rusijos garbei ir pavadintas ( – Rusija). Taip 1844 m. jį pavadino Baltijos vokiečių mokslininkas chemikas Karlas Klausas iš Kazanės universiteto.
Savybės
Rutenis yra retas pereinamasis metalas, priklausantis periodinės elementų lentelės platinos grupei. Kaip ir kiti platinos grupės metalai, rutenis yra inertiškas daugumai kitų elementų. Rutenis paprastai randamas kaip mažesnė platinos rūdų dalis. Metinė gamyba yra apie 20 tonų. Dauguma pagaminto rutenio yra panaudota dilimui atspariems elektriniams kontaktams ir storiems filmų rezistoriams gaminti. Rutenis dar naudojamas platinos lydiniuose kaip katalizatorius.
Ramygalos šv. Jono Krikštytojo bažnyčia
thumb|right|250px|Bendras vaizdas
'''Ramygalos šv. Jono Krikštytojo bažnyčia''' – bažnyčia, stovinti Ramygaloje, Upytės (Nevėžio kairiojo intako) kairiajame krante, 300 m į vakarus nuo kelio.
Parapijoje veikia Barklainių koplyčia.
miniatiūra|200px|left|2016 m. kovo mėn.
Istorija
Ramygalos pirmoji bažnyčia pastatyta tarp 1431 ir 1500 m. (1500 m. minimas Ramygalos altarista). Iki 1648 m. Vilniaus katedros šv. Kazimiero koplyčiai dovanotas Ramygalos dvaras. 1674–1677 m. minima sena, begriūvanti bažnyčia. XVIII a. viduryje bažnyčia sudegė. 1781 m. pastatyta nauja medinė, šiaudais dengta, turėjusi 5 altorius. Pradėjo veikti parapinė mokykla. 1784 m., be jurisdikos miestelyje, bažnyčiai priklausė Jotainių ir Daubarų kaimai.
1841 m. lentelėmis perdengtas bažnyčios stogas. 1842 m. pastatyta varpinė. Už klieriko Bylinskio priglaudimą 1864 m. Ramygalos klebonas Juozapas Šarkauskas ištremtas į Tomsko guberniją (mirė 1881 m.). 1868 m. sumūryta šventoriaus tvora. 1897 m. klebonas Julius Norgėla pagal architekto Karlo Edvardo Strandmano projektą, jį koregavo architektas Vaclovas Michnevičiaus pradėjo statyti dabartinę mūrinę bažnyčią. 1902–1907 m. klebono Juozo Genio (1858–1907) rūpesčiu ji pastatyta. Bažnyčią įrengė klebonas Cezaris Jačinauskas, 1914 m. rugsėjo 29 d. konsekravo vyskupas Pranciškus Karevičius. Klebonas J. Genys Ramygaloje įsteigė slaptą biblioteką ir draugiją parapijiečiams šviesti, organizavo slaptus lietuviškus vaidinimus. 1909 m. įkurtas Lietuvių katalikų blaivybės draugijos skyrius. 1912 m. jis įsteigė arbatinę. „Saulės“ draugijos skyrius 1919 m. įkūrė vidurinę mokyklą.
Klebonas Antanas Juška (1906–1991) 1949 m. suimtas, nuteistas 25 m. kalėti (į Lietuvą grįžo 1956 m.). 1956 m. klebono Petro Tarulio rūpesčiu bažnyčios bokštas atstatytas. Bažnyčios prieangyje stovi Bernardo Bučo skulptūra, Kristus nešantis kryžių. Ši skulptūra stovėjo miestelio centre, sovietų valdžiai pareikalavus nugriauti, ji buvo priglausta bažnyčioje, kur pasiliko iki šiol. Bažnyčios presbiterijoje naujas Egidijaus Darulio nutapytas paveikslas Vilniaus Gailestingumo koplyčios paveikslo kopija „Jėzau, pasitikiu Tavimi". Bažnyčioje yra originalios (skulptūrinės) kryžiaus kelio stotys. 2007 m. birželio 24 d. Ramygalos šv. Jono Krikštytojo bažnyčia minėjo 100-ąjį jubiliejų ta proga šventoriuje pastatytas tautodailininko Stanislovo Janušio koplytstulpis, metalinį kryžių nukalė Vytautas Kryževičius. Koplytstulpį pašventino vyskupas emeritas Juozas Preikšas.
1880 m. Ramygalos parapijos Gudelių kaime gimė šv. Kazimiero vienuolyno (Čikagoje ir Pažaislyje) steigėja Marija Kazimiera Kaupaitė. Šiuo metu vyksta jos beatifikacijos bylos procesas Jungtinėse Amerikos Valstijose.
Architektūra
Bažnyčia neogotikinė, kryžminio plano (48x24 m), vienabokštė. Šventoriaus (110x70 m) tvora akmenų mūro. 1897 m. pradėta statyti bažnyčia yra raudonų plytų, neogotiško stiliaus, su vienu bokštu. Bokšto aukštis 70 m. Bažnyčios ilgis 48 m, plotis ties transeptu 24 m, aukštis viduje iki skliautų 15 m. Skliautai mūryti iš plytų. Bažnyčios viduje yra 6 stambūs pilioriai. Bažnyčios langai pagražinti spalvotais stiklais, yra du langai po 15 aršinų (1 aršinas – 71,12 cm) aukštumo ir 7 aršinų ilgumo, 6 langai po 15 aršinų aukštumo, 4 platumo. 4 rozetos – apskriti langai: 3 virš centrinio altoriaus ir vienas virš centrinių durų. Juose butą vitražų, II –ojo Pasaulinio karo metu vykstant bombardavimams vitražai subyrėjo. Žinoma, kad virš centrinių durų buvo Švč. Jėzaus Širdies vitražas.